А при вас така ли е? - Tsvetelin Bogdanov - Блог - kaldata.com - Форуми
Tsvetelin Bogdanov - Блог
А при вас така ли е?
Блог от Tsvetelin Bogdanov
Публикувано от Tsvetelin Bogdanov · 10 септември 2013
Отново е вторник, денят който ми е най-безличен през седмицата. Не знам защо, но винаги във вторник се чувствам странно. Събудих се рано, леко напрегнат. Много мразя това състояние, в което се събуждам с усещането че денят ще е изпълнен с негативна енергия. Вероятно ще има сърдити клиенти, работата няма да спорѝ и всичко ще се случва по „трудния начин”. Измъквам се от кревата, както винаги събрал цялото спално бельо по средата. Отивам сънен до банята и пускам душа. Тъй като кооперацията е от 1932 г. и всичко в нея е старо /освен мен/ трябва да се почака докато дойде топлата вода. Използвам това време да отида до тоалетната и вече леко поразсънне се връщам отново в банята. Мушвам се под душа, лапнал четката за зъби и след 5 минути вече съм свеж и бодър. Леко подръпвам чаршафите в кревата, намествам възглавници и завивки и разстилам отгоре едно шалте. /Мама така ме е учила ;)/
Време е за чай и закуска. Всъщност закусвам от скоро, но понеже имам нужда да отслабване, но не ми се прави диета, реших най-после да послушам докторите и да започна да се храня редовно и по малко. Не че не обичам да ям, напротив, но много време ми отнема по цял ден да мисля какво да ям след 2 часа. А и това с ранната вечеря ми е малко трудно. Наскоро бях на едно вечерно парти, където имаше убийствен кетъринг и беше невъзможно човек да ме накара да си спомня, че след 19 часа не бива да се хапва. Чаша чай, 2 варени яйца и малко домати и краставици и съм закусил. Странно ми е, но към закуската бързо започнах да свиквам.
Време е за работа. Сядам на компютъра и се чудя, коя работа мога да не свърша днес, но уви, всичко чака да бъде направено, а клиентите си гонят сроковете. Преглеждам пощата, която в 80% си е спам, прочитам набързо писмата, в които няма нищо интересно, освен едно писмо от едни адвокати и започвам да се трудя. Макар и с нежелание, но веднъж започна ли, после даже ми е кеф. /Много си харесвам работата/.
Неусетно е станало 10:00 и аз отново трябва да ям. Този път е плод. Една праскова и 2 сливи. Мисля си за проблема на единия адвокат докато дъвча но за съжаление и тук не виждам лесно решение. Но пък колкото е по-трудно, толкова е по-скъпо решението.
Поработвам още малко и е време за обяд. Както споменах вече, човек ако иска да се храни правилно, трябва постоянно да яде. Но забелязах че от изключително малко се засищам. Отново домат и краставица, едно кюфте и 2-3 глътки вино/ без вино не може ;о) /. Междувременно проведох и няколко разговора, естествено повечето неприятни и сега е време за малко почивка и деликатна следобедна сиеста. Леко полягвам върху шарените завивки мислейки си колко би било хубаво ако и всички които са се наточили да ми звънят, не го правят, но уви, все се намира някой, който изгаря от желание да се обади с някакъв глупав въпрос.
Неусетно е станало 15 часа, аз съм отпочинал, хапвам още една праскова и пак започвам да работя. Понякога след сиеста ми идва вдъхновение. Измислил съм и решение за онзи адвокат и му го пращам като предложение по мейла. Пуснал съм музика, т.е. джангър, както казват не разбиращите и творя ли творя един е-магазин за електронни цигари. Този май ми е трети. Голям наплив има. Докато се чудя кое как да стане, защото клиентът за н-ти път е променил това което иска, дизайнерката, която е в Бургас се разчеква да преправя разни картинки. Но няма как, клиентът си е клиент – усмихваш му се и го псуваш на ум. / carpet cleaning Berkshire /
И ето, вече е 19 часа, време е за вечеря. Сядам пред телевизора в хола, пускам National Geographic, отново салатка, една малка пържолка и чаша червено вино. Отърсвайки се от работата и напрежението през деня, се отдавам на почивка надявайки се да изгледам някой готин филм и след това да се мушна под шарените завивки.
Ето така премина предният ми вторник. А утре ще има за сряда
П.П. оптимзация на сайт
Предишна статия Хапчета за отслабане
15047 отговора
207430 прегледа